הטואנו 125 תוכנן, עוצב, פותח ונבנה כולו באיטליה, נוצר בהשראת "האח הגדול" – טואנו V4 1100 . הוא נועד, בדיוק כמו בן המשפחה האימתני, להיות לאופנוע סופר ספורט עם כידון שטוח וגבוה, שמייצר תנוחת רכיבה זקופה ונוחה, אך עדיין כזו המאפשרת תגובה מהירה, שליטה ומעורבות מלאה של הרוכב.
טואנו 125 מצויד במנוע קומפקטי מסוג ארבע פעימות מקורר נוזל אמין וחזק, עם ארבעה שסתומים בראש הצילינדר היחיד וזוג גלי זיזים (DOHC). המנוע בעל שישה ההילוכים הינו מוזרק דלק, מתאים לתקן יורו 4 ומפיק 14.6 כ"ס המושגים ב-10,750 סל"ד – הספק המקסימום האפשרי לקטגורית רישיון A2.
השלדה הספורטיבית מעניקה לאופנוע את יכולותיו הדינאמיות, והיא תוכננה על בסיס הידע המצטבר של היצרנית אפריליה ממאות ניצחונות במרוצי גראנד פרי. השלדה היא לא פחות מיצירת אמנות של מלאכת מחשבת, והיא עשויה כולה מאלומיניום. בהתאם לכך, הטואנו 125 הוא היחיד בקטגוריה העושה שימוש בשלדה מסוג זה. המתלה מלפנים הינו מסוג USD (הפוך) בקוטר 40 מ"מ ומהלך של 110 מ"מ, ומתלה המונושוק הנמתח מעל לזרוע האחורי האסימטרית, הינו בעל מהלך של 120 מ"מ.
מערכת הבלם הקדמי עושה שימוש בקאליפר רדיאלי עם ארבע בוכנות, האוחז בדיסק קדמי גדול ממדים של 300 מ"מ.. קאליפר הבלם האחורי הינו מתוצרת J.Juan והדיסק האחורי הינו בקוטר 200 מ"מ. מערכת ה-ABS הינה מתוצרת Bosch. ה"שד הקטן" מאובזר בלוח שעונים הנשלט מהכידון וכולל: שעון סל"ד, תצוגה מלאה למצבי דיאגנוסטיקה שונים, מד דלק, מד טמפרטורת נוזל קירור, מצב מצבר, שעון זמן ואפילו שעון למדידת זמני הקפות. מיכל הדלק בנפח 14 ליטרים הגדול בקטגוריה, שמאפשר טווח רכיבה גדול במיוחד ושטח האחסון מתחת למושב, המאפשר גם הכנסה של טאבלט עם מסך 6".
מחיר השקה ל- 8 אופנועי הטואנו 125 הראשונים: 24,297 ש"ח בלבד!